טיסה לניו זילנד היא טיסה למדינה המבודדת ביותר בעולם. זוהי מדינת איים, הממוקמת כאלפיים קילומטר דרומית מזרחית ליבשת אוסטרליה ומורכבת בעיקר משני איים מרכזיים, הצפוני והדרומי ומספר איים נוספים סביבם. בידודה של ניו זילנד גרם לכך שהטבע הפראי שבה נשמר כמעט ללא מגע יד אדם ושיש בה מינים רבים של צמחים ובעלי החיים הייחודיים לה ולא קיימים בשום מקום אחר. ניו זילנד, אם כן, היא אחד היעדים המרוחקים, אך היפים והמעניינים בעולם כולו.
נהוג לשלב טיסות לניו זילנד בכפיפה אחת עם טיסות לאוסטרליה, היעד התיירותי הקרוב אליה ביותר. אולם בניגוד לאוסטרליה, שטחה של ניו זילנד קטן בהרבה – לא בהרבה מעל שטחה של בריטניה ופי 13 בלבד משטח מדינת ישראל - כך שניתן למצות אותה בטיול קצר יחסית. טיסות לניו זילנד יביאו אתכם אל מקום שתואר לא פעם כגן עדן עלי אדמות, בעל יערות גשם עבותים, הרים גבוהים ומושלגים, אגמים צלולים, גייזרים, מצוקים, פיורדים מרהיבים ואפילו הרי געש פעילים.
טיסות לניו זילנד אינן מגיעות למדינה ישירות מישראל וכוללות עצירה ביעד ביניים אחד לפחות. משך טיסה לניו זילנד הוא כ-21 שעות בדרך כלל, תלוי בעצירות הביניים, במטוס וכדומה. ניתן לקחת טיסה לניו זילנד עם חברת אל על ולעצור עצירה אחת בלבד, בהונג קונג או בתאילנד, או לטוס דרך יעדים נוספים באסיה או באירופה ולשלב טיול בניו זילנד עם טיול בעד אקזוטי אחר.
הזמן הטוב ביותר לעלות על טיסה לניו זילנד הוא בין החודשים דצמבר לפברואר, תקופת הקיץ בחצי הכדור הדרומי, אולם ניו זילנד מצטיינת במזג אוויר נוח במיוחד והטמפרטורה לרוב לא עולה מעל לשלושים מעלות בקיץ, או יורדת מתחת לאפס מעלות בחורף, כך שלמעשה ניתן לקחת טיסות לניו זילנד בכל ימות השנה.
טיסה לניו זילנד אל מדינה בעלת טבע פראי מיוחד במינו. למעלה משליש משטחה של ניו זילנד, כ-80 אלף קמ"ר, הוכרזו כפארקים לאומיים או שמורות טבע. הפארק הלאומי טונגרירו הוא הפארק הוותיק ביותר, הוא ממוקם באי הצפוני של ניו זילנד וכולל שלושה הרי געש פעילים – הגבוה שבהם, רואפהו, התפרץ לאחרונה השנות התשעים – המהווים חלק מ"טבעת האש" של הרי הגעש המשתרעת מיפן דרך ניו זילנד ועד ארצות הברית.
בנוסף, יש בו 56 מינים של בעלי חיים אנדמיים ובהם הקיווי, הברווז הכחול ותוכי הקאקאה והוא מהווה בית גידול לשני מיני העטלפים היחידים באי. זהו מקום טוב למגוון מסלולי הליכה וטרקים ובחורף פועל בו אתר הסקי היחיד באי הצפוני. בנוסף, מי שלוקח טיסה לניו זילנד לאי הצפוני, ימצא בו את שתי הערים הגדולות במדינה: אוקלנד המרשימה, המוקפת מים ובנויה על גבעות וולקניות, ובה נוחתות על פי רוב טיסות לניו זילנד. והבירה וולינגטון, עיר מערבית נינוחה, המשמשת גם כגשר אל האי הדרומי. האי הדרומי הוא היעד לאלו הלוקחים טיסות לניו זילנד במטרה לעסוק בספורט אתגרי. קווינסטאון, בירת הספורט האתגרי העולמית, ממוקמת לחוף אגם וקאטיפו ומציעה למבקרים בה אטרקציות כטרקים רגליים, טיולים אופניים, מגלשות הרים, קפיצות באנג'י, צניחה חופשית, מצנחי רחיפה ועוד. עוד באי הדרומי נמצא בין השאר הפארק הגדול בניו זילנד, הפארק הלאומי פיורדלנד, שבו מספר רב של פיורדים ואגמים.
טיסות לניו זילנד, יקחו אתכם למדינה שמתגאה לא רק בנוף המרהיב, בפארקים ובבעלי החיים שלה – אלא גם בתרבות ואומנות ברמה בינלאומית עם נגיעה מקומית ייחודית. בגלריה לאמנות טוי או קמאקי שבאוקלנד, השוכנת במבנה ארכיטקטוני מרשים, תוכלו להתרשם מעבודות האמנות הנעשות באי, החל מעבודות של המאורים, ילידי האי, דרך ציורי נוף של ניו זילנד ועד לאמנות עכשווית. כדאי לסור גם לתיאטרון פורטון (Fortune Theatre), שלהקת התיאטרון בו טוענת לכתר להקת התיאטרון הדרומית ביותר בעולם. זהו תיאטרון ותיק, המציע רפרטואר הצגות קלאסיות ומוכרות בצד הצגות חדשות ומקוריות. אחת לשנתיים מתקיים במדינה פסטיבל ניו זילנד לאומנויות, אשר מאחד תחת קורת גג אחת מופעים מעולים מכל סוגי האומנויות.
טיסות זולות לניו זילנד אמנם מתאימות בעיקר לחובבי הטיולים – אולם גם הבליינים ימצאו בה שפע של אטרקציות. העיר דונידין, ששמה הולך לפניה בהקשר של חיי הלילה שלה, היא עיר סטודנטיאלית נעימה, המציעה מגוון של אתרי בילוי, ממועדונים סוערים ועד לפאבים רגועים. כך למשל, אפשר להזכיר את "The Backstage" שהוא מועדון לילה אשר מתקיימות בו לרוב הופעות חיות. גם בוולינגטון, באוקלנד, בקרייסטצ'רץ' ובקווינסטאון תוכלו למצוא שפע של מסעדות, בתי קפה, פאבים ומועדונים .
טיסות זולות לניו זילנד עם הילדים הן חוויה נהדרת לכל המשפחה. כל אחד מהפארקים הלאומיים ושמורות הטבע של המדינה מציעים שפע של מסלולי טיול ורכיבת אופניים המתאימים גם לילדים, כמו גם בעלי חיים נדירים, דוגמת הקיווי והקאקאפו. אם במהלך טיול לניו זילנד אתם מחפשים אטרקציות שמתאימות במיוחד לילדים, תוכלו לבקר איתם בגן החיות של אוקלנד, בגן הבוטני ובפארק השעשועים ריינבו'ס אנד, ובקרייסטצ'רץ' –בפארק האנגלי, בפורט היל ובמוזיאון חיל האוויר.